Author: administrator
Last saved by: aa
Company: Abyss

Predkladacia správa

Vláda Slovenskej republiky dňa 17. novembra 2010 prijala uznesenie č. 805/2010 k návrhu opatrení na zvýšenie efektívnosti fungovania verejného sektora a zlepšenia stavu verejných financií. Vládou Slovenskej republiky schválený materiál „Návrh opatrení na zvýšenie efektívnosti fungovania verejného sektora a zlepšenie stavu verejných financií“ si kladie za cieľ systémové znižovanie verejných výdavkov, k čomu by mali prispieť opatrenia smerujúce k zefektívneniu vykonávania činností verejného sektora a k transparentnému, efektívnemu čerpaniu verejných výdavkov. 

Bodom B.1. uvedeného uznesenia uložila ministrom, predsedom ostatných ústredných orgánov štátnej správy Slovenskej republiky a správcom ďalších kapitol štátneho rozpočtu zanalyzovať vykonávané činnosti vrátane činností všetkých podriadených organizácií v pôsobnosti kapitoly, odôvodniť potrebu týchto činností a pokiaľ nevykonávanie alebo zrušenie niektorých činností neohrozuje zabezpečenie plnenia úloh príslušného orgánu alebo správcu kapitoly štátneho rozpočtu, navrhnúť zúženie týchto činností a predložiť na rokovanie vlády výsledky tejto analýzy v termíne do 28. februára 2011.  Materiál vláda SR na svojom rokovaní  2. marca 2011 stiahla z rokovania.

Predložené nové znenie materiálu obsahuje analýzu činností ministerstva ako celku, vrátane analýz činností rozpočtových, príspevkových organizácií vrátane návrhu ďalších krokov. Ďalej obsahuje analýzu štátneho účelového fondu a štátnych podnikov, ktoré patria do zriaďovateľskej pôsobnosti ministerstva.
 
     Vzhľadom k tomu, že materiál má informatívny charakter, nemá dopad na štátny rozpočet, ani vplyv na zamestnanosť, životné a podnikateľské prostredie a z uvedeného dôvodu neobsahuje doložku vplyvov. Z toho istého dôvodu nebol predmetom medzirezortného pripomienkového konania.